كتاب انزلناه اليك مبارك ليدبروا اياته وليتذكر اولو الالباب بسم الله والحمد لله والصلاة والسلام على رسول الله صلى الله عليه وسلم رب اشرح لي صدري ويسر لي امري واحلل عقدة من لساني يفقهوا قولي. يقول النبي صلى الله عليه وسلم ما اجتمع قوم في بيت من بيوت الله يتلون كتاب الله
ويتدارسونه فيما بينهم الا نزلت عليهم السكينة وغشيتهم الرحمة وحفتهم الملائكة وذكرهم الله فيمن عنده قال صلى الله عليه وسلم ما اجتمع قوم يذكرون الله الا ونادى مناد من السماء
ان قوم مغفورا لكم قد بدلت سيئاتكم حسنات وقال صلى الله عليه وسلم من سلك طريقا يلتمس فيه علما سهل الله له به طريقا الى الجنة اللهم لك الحمد ان احنا بنجتمع فيه
المجلس المبارك ده مجلس تحفه الملائكة تتنزل عليه السكينة وربنا سبحانه وتعالى يذكرنا في الملأ الاعلى والملايكة تقول قوموا مغفورا لكم قد بدلت سيئاتكم حسنات فاللهم لك الحمد اللهم لك الحمد. فالانسان يشكر ربنا سبحانه وتعالى ان ربنا بييسر له الطاعة
وان ربنا بيقيمه على مراده سبحانه وتعالى فنشكر ربنا يا جماعة على النعمة العظيمة دي وندعي ان ربنا يديم علينا النعمة اللهم لك الحمد. آآ زي ما كنا بنقول على طول ان انت بتيجي هنا مش بشطارتك. ده بتوفيق من ربنا سبحانه وتعالى. توفيق من ربنا
اه حتى يعني اهل الجنة بيقولوا ايه لما يدخلوا الجنة؟ وقالوا الحمد لله ايه؟ الذي هدانا لهذا ما كنا لنهتدي لولا ان هدانا الله. اللهم لك الحمد. آآ في درس امبارح كنت المفروض مكمل في سلسلة آآ شرح آآ
اه حديس توبة سيدنا كعب بن مالك. لكن الكلام خدنا وكنا بنتكلم عن اه موضوع مهم. فالدرس كله خد الموضوع ما كملناش الحديس فاحنا ان شاء الله النهاردة هنتكلم في نفس الموضوع. آآ وبازن الله الدرس اللي جاي هنكمل في سلسلة آآ حديس توبة سيدنا كعب بن ما لك رضي الله
الله اعلم موضوع النهاردة بقى محتاج كده تركيز كده ونصحصح مع بعض كده ان شاء الله بسم الله صلوا على النبي عليه الصلاة والسلام اه من من اعظم العبادات من اعظم العبادات
من احب العبادات الى الله سبحانه وتعالى هي الصلاة واحنا لما لما بنسمع احنا هنتكلم عن الصلاة بنحس ان الموضوع ايه ايوة اه الصلاة يعني وكأن الصلاة دي بقت حاجة كده ايه
حاجة على الهامش يعني. كتير من المسلمين اغلب المسلمين ما بيصلوش الفجر كتير جدا من الشباب ما بيصلوش خالص فلما تيجي لما مسلا انا نزرت مسلا للناس اللي في الدرس مسلا في درس الخميس اه كتير جدا من الشباب هو عارف ان هو ما بيصحاش يصلي الفجر
يعني هو بيحضر الدرس ونفسه يحافز على الصلاة ونفسه يلتزم لكن ما بيصليش ما بيصليش في المسجد بيأخر الصلاة يا اما بيضيع الصلاة تماما يا اما محافظ على الصلاة بس ما بيصليش الفجر
فقلت ان ضروري ان احنا نتكلم عن اهمية صلاة الفجر. نتكلم عن صلاة الفجر عامة. فارجو كده ان الناس ايه يعني تركز معنا كده آآ يا جماعة ترك ترك صلاة الفجر يعني للاسف في في نوعين من الناس في ناس
آآ هي اصلا بالنسبة لها مش عارفة ميعاد الفجر يعني هو فاكر ان الفجر ده بيتصلى الصبح عادي يعني هو صاحي الساعة تمانية الصبح ولا الساعة تسعة الصبح عادي قبل ما ينزل بيصلي ركعتين وهو نازل الجامعة وهو نازل
نازل المدرسة وهو نازل الشغل وهو اتعود على كده واتربى على كده وما فيش مشكلة. يعني البيت نفسه ما ترباش ان وقت الفجر ده وقت مقدس ان احنا بنصحى له. فاهمين؟ فهو بيصحى ايه؟ بيصحى المدرسة الساعة سبعة الصبح. ممكن امه بتقول له صلي فبيصلي
ركعتين وهو نازل الجامعة وهو نازل الشغل فخلاص اتعود على كده. لدرجة ان في كتير من المسلمين هو اصلا ما يعرفش ان الفجر المفروض بيتصحى له يعني يعني هو له وقت محدد. بعد الوقت ده بيبقى بيصليه ايه؟ قضاء. يعني هو
هو الوقت من ساعة الفجر لحد شروق الشمس. آآ انت ممكن تحس ان المعلومة دي ايه بالنسبة لك يعني آآ انت بتتكلم في ايه؟ فعلا في كتير كتير جدا من الشباب هو لما
انت لازم تصحى تصلي الفجر وهو بيتفاجئ بيتفاجئ ان وقت ايه ده يعني انا لو ما يعني ما ينفعش اصليه الساعة تمانية الصبح لأ انت هتصليه الساعة تمانية الصبح بس ده ايه انت كده عملت كبيرة من اكبر الكبائر
يقول لك ايه كبيرة من اكبر الكبائر هو مش مستوعب ان هو حجم الذنب بتاع تأخير الصلاة او ان انا سبت الصلاة لحد ما وقتها خرج زي ما هنتكلم دلوقتي. فده اول نوع
اللي اصلا مش عارف. يعني انا بتكلم مع واحد صاحبي قبل كده. فبقول له انت ما بتصحاش الفجر ليه؟ بيقول لي ما انا بصلي الساعة آآ سبعة الصبح قبل المدرسة
فقلت له ايوة انت لازم تصحى تصلي في وقت الفجر. قال لي بجد والله. هو بيتكلم بجد هو فعلا ما يعرفش. يعني من يوم ما هو حافظ على الفجر يعني من يوم وهو بيصحى يصلي الفجر
كتير من المسلمين ما يعرفوش. فيا جماعة صلاة الفجر لها وقت محدد لها وقت محدد من من طلوع الفجر الى الشروق. بعد كده يبقى انت بتصلي قضاء ماشي فده اول نوع اللي هو اصلا مش عارف. فيه نوع تاني هو عارف ان هو المفروض يصحى يصلي الفجر
لكن هو بالنسبة له العبادة مش اولوية يعني مش مهتم قوي ان هو يصلي. زي كتير من شباب في الجامعة الاقي مسلا حد من الشباب بيحكي لي بيقول لي انا كنت قاعد مع صحابي فبقول لواحد بقول لهم تعالوا صلوا
واحد راح قايل لي لأ انا ايه لأ مش جاي. ما ليش مزاج ما ليش مزاج اصلي. وهو رفض العبادة. رفض ان هو يسجد لله ففي واحد هو اصلا ايه هو انا اصلا مش عايز مش مهتم ان انا اصحى واتعب نفسي واصلي الفجر وانزل في المسجد. هو بالنسبة له موضوع العبودية ده ايه
يعني مش من الاولويات وفي واحد تالت هو عارف ونفسه يحافز على الصلاة يعني عارف فضل صلاة الفجر وعارف ان فيه عقوبة على ترك الصلاة او تأخير الصلاة او جمع الصلوات بغير عذر. هو عارف الكلام ده لكن
مش عارف مش عارف يحافظ على الفجر. بيضيع الفجر برضو يعني لما تيجي كده تقيم نفسك الاسبوع اللي فات الشهر اللي فات لما كان الجو برد شوية كده في الاسبوع اللي فات ده
آآ كم فجر صليتوا في المسجد البنات كم فجر صليت الفجر في وقته اه هتلاقي انت في كتير مننا الا من رحم الله. كتير مننا بيأسر في الموضوع ده في صلاة الفجر. واحنا ما بنتكلمش في حاجة اللي هي ايه؟ يعني يعني حاجة ممكن الواحد يأسر فيها عادي كده
ده احنا زي ما هنتكلم دلوقتي ان دي من اكبر الكبائر عند ربنا سبحانه وتعالى الانسان يترك الصلاة او ان هو يتعمد اخراج الصلاة عن وقتها من غير عزر فالعمر خطير يا جماعة
فلما تيجي كده تبص كده على حجم الصلاة في الشرع حجم يعني عارف لو واحد عنده مسلا ايه خيمة عمل خيمة كده كبيرة الخيمة دي بيبقى في عمود في النص العمود ده اسمه ايه؟ فسطاط
بوستات ده هو اللي شايل الخيمة كلها فلما تيجي تشوف حجم الصلاة في الشرع الصلاة هي العمود اللي في النص ده هي اللي شايلة الاسلام شايلة الدين بتاعك فلما العمود ده يقع يضرب
ايه اللي بيقع الدين كله يعني احنا ما بنتكلمش عن حاجة مسلا من الحاجات اللي هي ايه الكماليات او مسلا حاجة تحسينات زيادة لا لا ده انت نتكلم في حاجة اللي هي اساس الاسلام
فلما تيجي تبص تلاقي كتير من المسلمين بيضيع الصلاة انت معدي من قدام المسجد في وقت صلاة العشاء اه وتلاقي ناس شباب واقفين قدام سنتر دروس ولا حاجة ما حدش بيصلي
ما حدش بيصلي. تنزل الشارع في وقت صلاة الفجر المساجد فاضية تنزل بس بعدها بساعتين هتلاقي الدنيا ايه اللي رايح الجامعة واللي رايح المدرسة والناس منطلقة في الحياة طب ما الناس بتتحرك اهي
طب المساجد فين؟ فين الناس؟ فين المصلين مين يا جماعة دلوقتي من الشباب يعني كام واحد تعرفه اصحابك ما بيصليش بلاش صحابك في العيلة في البيت عندك في قرايبك فموضوع الصلاة احنا محتاجين نعزمه محتاجين نتكلم عنه محتاجين ننصح الناس اللي حوالينا
لان الموضوع خطير الموضوع خطير فاول حاجة احنا قلنا في نوعين من الناس النوع الاول هو الانسان اللي اصلا ما يعرفش ان هو محتاج يصحى يصلي الفجر فده بنقول له ان الفجر له ميعاد. فانت محتاج ان انت تزبط المنبه
وتزبط حياتك على الفجر اه تاني واحد اللي هو اصلا هو ايه؟ هو مش عايز يصلي. تالت واحد اللي نفسه بس مش عارف. ماشي؟ اه جماعة الصحابة كانوا بيشوفوا اللي بيترك الصلاة او ترك صلاة الجماعة وصلاة الفجر ده منافق
ده منافق. يعني شوف اه كان من علامات النفاق عند النبي عليه الصلاة والسلام ترك صلاة العشاء وصلاة الفجر. في حديث ابي هريرة رضي الله عنه حديس في البخاري. قال قال النبي صلى الله عليه وسلم
ليس صلاة اثقل على المنافقين من الفجر والعشاء يعني اتقل صلاة على المنافقين ايه؟ صلاة الفجر والعشاء. طب اشمعنى الفجر والعشاء؟ افتكروا ليه كده؟ الدنيا ضلمة ما حدش هيشوفهم فهو بينزل ممكن الضهر والعصر والمغرب في نور والناس هتشوفه كده لكن فجر وعشا ما فيش نور فما حدش هيعرف
فالصلاة تقيلة عليه. فلما تحس ان صلاة الفجر تقيلة علينا دي علامة من علامات النفاق قال تعالى واذا قاموا الى الصلاة ايه قوموا كسالى قوموا كسالى فمن علامات النفاق ان الانسان يكسل عن الصلاة
فالانسان يحذر من الامر ده يعني النبي عليه الصلاة والسلام قال ليس صلاة اثقل على المنافقين من الفجر والعشاء. ولو يعلمون ما فيهما يعني ما فيهما من الثواب والفضل لاتوهما ولو حبوا
تعال ابص ايه هسألك سؤال آآ ايه الحاجة اللي ممكن تخليك تنزل تزحف في الشارع؟ اه يعني ايه الحاجة اللي ممكن عشانها آآ لو انت هنفترض ربنا يعافينا انت عاجز عن المشي
ماشي انت عاجز عن المشي ايه الحاجة اللي ممكن تخليك تنزل تزحف في الشارع حاجة محتاجة جدا ماشي طيب لو حاجة مش محتاجها مش شرط تكون حاجة محتاجها لو انا مسلا قلت لك
ان انت مسلا ايه على بعد مية متر من بيتك في شنطة فيها مليون جنيه واللي هيوصل لها هياخدها هتبقى بتاعته وانت ما بتمشيش هتعمل ايه ها ده واحد يقول مش هينزل ده راجل زاهد في الدنيا ما لناش دعوة به. انا مش هوصل اصلا. لا خلاص يعني هنفترض ان انت الوحيد اللي عارف. لو احنا قلنا ان في شنطة على بعد البيت
بعد بعد ميت متر من بيتك وانت او بلاش انت يعني ربنا يعافينا واحد ما بيقدرش يمشي ماشي فهنعمل ايه؟ لو لو الوضع ده احنا مكانه هنعمل ايه؟ هتزحف ولا مش هتزحف؟ هتنزل تزحف ولا لأ
فكر كده هخلي حد يسندني بعشرة جنيه. هتاخد مليون جنيه وتدي له عشرة جنيه؟ هو ما يعرفش انها مليون. خلاص ما فيش حد غيرك. اه يعني انا ما فيش حد
غيرك ومش معك تليفون بلاش يا عم خلاص يا عم الغي يا عم الدرس ده يا عم ناس في درس امبارح اتعزوا بصراحة. يعني كانت موعزة كويسة. فانا حبيت ان هي اقولها تاني يمكن تمشي معكم. لكن واضح ان ما لهاش العيال اول لما
قلت لهم الشنطة فيها قال لي لو فيها مية الف جنيه يا باشا انا هنزل زحف على طول. آآ ماشي؟ تخيل كده ان تخيل واحد نازل بيزحف زحف كده في الشارع
ايه ايه الحاجة اللي ممكن تخليه ينزل يسحب في الشارع؟ صلاة الفجر ما تمنتش الكلام ده يعني سيبه كده ايه عشان يعني هو علاء جاي النهاردة ايه ما يروش علينا
ها انا بس انا بس بقول الكلام ده ليه؟ عشان تستوعب الحديس. انا عارف ان احنا كلنا حافزين حديس. لو يعلمون ما في العتمة والصبح لاتوا وهم ايه؟ حبوا. ولو حبوا
بس عايزك تفكر كده. ايه فكر كده لمدة تلاتين سنة. ايه الحاجة اللي ممكن تخليك تنزل تزحف في الشارع؟ فخر العقل حاجة يحس بمتعة. ماشي. الحاجة اللي تخليني يعني عندي دافع ان انا اروح لها. فان انا عاوز اصلا قيمة الحاجة دي. يعني مليون جنيه. فلوس. المليون جنيه دي انا عارف قيمتها. ايوا انت عارفها. لو يعلمون
بس حاجة مش هتتعوض تاني. بعد صلاة الفجر صلاة العشاء اكل كتير مسلا اه. لو انا عارف قيمة الحاجة دي فعلا بجد وعارف غلاوتها هروح لها جميل الشاهد ان النبي عليه الصلاة والسلام بيقول ان المنافقين بيتغيبوا عن صلاة الفجر والعشاء. ولو يعلمون ما فيهما يعني ما فيهما من الثواب والفضل
آآ السؤال بقى انت مصدق النبي عليه الصلاة والسلام تصدق؟ تصدق صح؟ عليه الصلاة والسلام طب ما بتصليش ليه؟ ما بتنزلش تصلي الفجر في المسجد ليه؟ لو انت مصدق ان فيه ثواب انت لو تعرف الثواب ده لو انت متخيل حجم الثواب اللي
موجود في صلاة الفجر وصلاة العشاء هتنزل ايه زحف زحف فالامر عزيم ولو يعلمون ما فيهما لاتوهما ولو حبوا قال صلى الله عليه وسلم ولقد هممت ان امر المؤذن فيقيم يقيم الصلاة يعني ثم امر رجلا يؤم الناس او يؤم الناس
ثم اخذ شعلا من نار فاحرق على من لا يخرج الى الصلاة بعد يعني تخيل تخيل هو النبي عليه الصلاة والسلام قال الكلام ده ليه يعني دي عشان تتخيل حجم الجريمة الواحد ما بيصليش
جريمة ان واحد ما بيصليش يعني ايه واحد ما بيصليش يعني ايه ما بيسجدش لله يعني خايفين الهدهد الودود بيقول بيقول ايه الا يسجدوا لله. هي الناس دي آآ اني وجدت امرأة تملكهم واوتيت من كل شيء. ولها عرش عظيم. وجدت
وقومها يسجدون للشمس من دون الله ازاي بيسجدوا للشمس وزين لهم الشيطان اعمالهم فصدهم عن السبيل فهم لا يهتدون الا يسجدوا لله الهدد متعجب. هو فيه حد ما بيسجدش ده ده اللي ما بيسجدش ده ما بيسجدش ليه
ما بيعبدش ربنا ليه ده؟ الا يسجدوا لله فهنا كأن النبي صلى الله عليه وسلم بيشدد على الناس ان عشان تفهم حجم الجريمة دي. حجم انسان يتخلف عن الصلاة ماشي؟ ولا حول ولا قوة الا بالله. الحديس في البخاري واثر ده جميل جدا في مسلم عن ابن مسعود رضي الله عنه. عايز
عايزك بس تسمع الكلام ده وتتخيل ان مين اللي بيقوله سيدنا عبدالله بن مسعود سيدنا عبدالله بن مسعود وهو من هو؟ ابن مسعود رضي الله عنه قال رضي الله عنه من سره ان يلقى الله غدا مسلما
فليحافظ على هؤلاء الصلوات حيث ينادى بهن ماشي؟ فان الله شرع لنبيكم سنن الهدى وانهن يعني هذه الصلوات من سنن الهدى ولو انكم صليتم في بيوتكم كما يصلي هذا المتخلف متخلف اللي هو ايه
متخلف عن الصلاة عن صلاة الجماعة لتركتم سنة نبيكم ولو انكم صليتم في بيوتكم كما يصلي هزا المتخلف لايه لتركتم سنة نبيكم ولو تركتم سنة نبيكم لايه لضللت فضللته. شف الكلام
وما من رجل يتطهر فيحسن الطهور ثم يعمد الى مسجد من هذه المساجد الا كتب الله له بكل خطوة يخطوها حسنة ويرفعه بها درجة ويحط عنه بها سيئة تخيل لو هنفترض ان بين البيت بتاعك وبين المسجد مسلا ايه؟ ميت متر. ميت متر. بتاخد المتر مسلا في قد ايه
لا مش خطوات يعني كم خطوة مسلا خطوتين خطوتين فالمية متر فوانت رايح يعني دول متين خطوة فمتين خطوة يعني بتاخد ايه؟ متين حسنة متين حسنة وترفع ميتين درجة وتحط عنك متين خطيئة
لو انت رايح وانت راجع نفس الكلام متين متين خطوة. طب لو المسجد ابعد؟ عشان كده ابو هريرة قال ايه قال اكثرهم اجرا ايه ابعدهم دارا فقالوا لم يا ابا هريرة قال من اجل كثرة الخطى. بيمشي كتير
فبياخد سواب كتير النبي عليه الصلاة والسلام قال لبني سلمة وبني سلمة يا بني سلمة دياركم تكتب اثاركم لما كانوا عايزين ينتقلوا بالقرب من المسجد ان الخطوات دي وانت ماشي في الطريق دي الاثار الاقدام بتاعتك وانت رايح المسجد خطوة تحط حسنة خطوة ترفعك درجة خطوة تحط سيئة
خطوة تكتب لك حسنة متخيل الثواب والفضل لما يدخل المسجد وهو محافظ على الطهارة والوضوء مجرد بس ما هو دخل من باب المسجد كده تبتدي الملايكة تدعي له اللهم اغفر له
اللهم ارحمه اللهم صل عليه اللهم تب عليه تخيل الملايكة قاعدة تدعي للشخص طول ما هو قاعد في الصلاة ما لم يؤذي فيه ما لم يحدث فيه ولا يزال احدكم في صلاة ما انتظر الصلاة
يعني طول ما هو قاعد في المسجد غير ان الملايكة بتدعي له تستغفر له بتدعي له بالتوبة وبالرحمة ويبقى قاعد كده كانه بياخد ثواب اللي بيصلي ولا يزال احدكم في صلاة منتظر الصلاة
طول ما هو قاعد منتظر الصلاة. لو هو قاعد مسلا من المغرب للعشاء بينتظر الصلاة فالفترة دي كلها لو ما حافظش فيها على الوضوء وعلى الطهارة كأنه واقف بيصلي متخيل الثواب والفضل
فابن مسعود بيقول ثم يعمد الى مسجد من هذه المساجد الا كتب الله له بكل خطوة يخطوها حسنة ويرفعوا بها درجة ويحط عنه بها سيئة. يا جماعة احنا في اليوم بنعمل زنوب كتير. يعني النبي عليه الصلاة والسلام شبهنا ان احنا بنحترق
ولا تحترقون تحترقون فاذا صليتم الظهر ايه غسلتها يعني عايزك تتخيل اشمعنى قال تحترقون يعني كأن الذنوب دي ايه نار يعني في واحد مولع ماشي مولع نزرة حرام وكلمة حرام وسمعت حاجة حرام واتكلمت على واحدة وطول ما هو ماشي
عمل بيحقد على حد وبيحسد حد طول ما هو ماشي ايه كم نظرة لحرام؟ وكام كلمة حرام؟ وكم خطوة لحرام؟ وكم لمسة للحرام؟ طول ما هو ماشي عمال كأنه بيعمل ايه
بيولع يعني كأن انت شايف واحد ماشي في الشارع كده الناس والعة بتطلع نار دي الزنوب تحترقون دخل صلى الضهر كأن النار دي كده راحت نازل عليها ايه؟ شلال ماية راحت
طفى النار دي. خرج من المسجد بدأ يرجع المعاصي تاني. بدأ على ما جه وقت العصر مولع. يدخل يصلي العصر غسلت يخرج من العصر نار المغرب متخيل متخيل المشهد! طب بس عايزك تتخيل واحد ما بيصليش
ما بيصليش خالص. ده بص نار بس فعلا. ده ماشي مولع وبينام مولع ويصحى مولع متخيل حجم الصلاة؟ النبي عليه الصلاة والسلام قال ارأيتم لو ان نهرا بباب احدكم يغتسل فيه كل يوم خمس مرات
انت يا راجل مسلا من اسرياء الزقازيق والبيت بتاعك على البحر على طول وعارف ان انتم عندكم هنا بحر ما شاء الله اللهم بارك يعني. مش عايزين نحسد الزقازيق فبيتك على البحر على طول. ماشي؟ مش هنقول ان هي ترعة يعني
فبيتك على البحر على طول فانت ايه بتصحى كده من النوم البلكونة بتاعتك ممكن تعمل استارت وتنزل ايه في البحر على طول. مم فهو بيفتح الباب وينزل ايه يغتسل ويعوم في البحر ده خمس مرات كل يوم
هل هل يتصور ان الانسان ده هيبقى من درنه؟ يعني الوسخ هيبقى عليه جسمه مش هيبقى نضيف هيبقى فل بيستحمى في البحر خمس مرات بينزل يعوم خمس مرات في البحر. ده انت اصلا بتنزل البحر شوية بتلاقي صوابعك باشت
فهيبقى نضيف صح فالصحابة قالوا لا يبقى من درنه شيء. قال فذلك مثل الصلوات الخمس يمحو الله بهن الخطايا طب اللي ما بيصليش ما بيصليش ليه؟ ما عندوش ذنوب ما عندوش زنوب؟ امين
مش محتاج مش محتاج المغفرة فيا جماعة الموضوع الموضوع فعلا احنا مقصرين جدا في موضوع الصلاة والكلام عن الصلاة وان احنا ننصح الناس اللي حوالينا كتير من الناس حوالينا ما بتصليش ما يعرفوش الكلام ده ما يعرفش
حجم الصلاة في الشرع حجم ترك الصلاة. ابن مسعود بيقول ايه؟ قال ولقد رأيتنا وما يتخلف عنها الا منافق معلوم النفاق بيتخلف عن ايه عن صلاة الجماعة مش اللي ما بيصليش لا ابن مسعود رضي الله عنه بيقول احنا في ايامنا ايام الصحابة اللي ما كانش بيجي يصلي جماعة كنا بنقول ده ايه
ده منافق منافق معلوم النفاق فلان ما بيصليش جماعة احنا ما بنتكلمش في انه ما بيصليش خالص فده ما بيجيش يصلي معنا يا جماعة في المسجد ولقد رأيتنا وما يتخلف عنها يعني ما كان فيه ما كانش فيه حد من الصحابة بيتخلف عن صلاة الجماعة الا مين
الا منافق معلوم النفاق قال ولقد كان الرجل اسمع بقى يؤتى به يهادى بين الرجلين حتى يقام في الصف. عارف يعني ايه هذا يعني واحد جايبينه كده ايه سندني كده وواقف في الصف متسند على الاتنين على اليمين وعلى الشمال يهادى بين الرجلين حتى يقام في الصف
مش عارف اقول ايه الله المستعان. في اول اول خطورة الانسان يترك صلاة الفجر او ترك الصلاة في المسجد هي علامة من علامات النفاق علامة من علامات النفاق. قال ليس صلاة اثقل على المنافقين من الفجر والعشاء
فاحنا عايزين الصلاة دي تبقى خفيفة علينا خفيفة عليك. آآ تاني حاجة الانسان اللي ما بيصليش وخاصة صلاة الفجر الشيطان بيتسلط عليه. يعني ايه يتسلط عليه؟ يتحكم فيه يتمكن منه
تخيل كده انسان الشيطان تمكن منه ده هيعمل ايه اكيد مش هيبقى من العشرة المبشرين بالجنة ده هم اه العشرة خلصوا اصلا خلاص مش هيبقى العاشر يعني فاكيد هيعمل زنوب اكيد هيبقى ماشي بيتخبط. الشيطان بيقول له شمال شمال. شمال برضه شمال
الشيطان ما عندوش يمين النبي عليه الصلاة والسلام صلوا على النبي عليه الصلاة والسلام. حديث عبدالله آآ ابن مسعود رضي الله عنه قال حديس في البخاري ذكر عند النبي صلى الله عليه وسلم رجل فقيل
ما زال نائما حتى اصبح ما قام الى الصلاة عايز اتخيل ان الصحابة رايحين يقولوا النبي فيه واحد نام وما صحاش يصلي الفجر متخيل ده حدس واحد نام ذكره رجل النبي عليه الصلاة والسلام ده نام فلان ده نام
وراحت عليه ان هو ما بيصلاش الفجر فقال النبي صلى الله عليه وسلم ده مش راحت عليه نومة يعني هو ترك الصلاة يعني قال ذاك رجل بال الشيطان في اذنيه
ذاك رجل بال الشيطان في اذنيه. حديث في البخاري فبال الشيطان في اذنه قال في فتح الباري بقى اه شرح صحيح البخاري قال واختلفا في بول الشيطان. ابن حجر كاتب الكلام ده. قال ثقيل هو على حقيقته
يعني هو فعلا الشيطان بال في اذنيه الراجل ده اللي نام عن الصلاة ده ودانه بقت ايه اعزكم الله بقت مبولة للشيطان فقال هو على على حقيقته قال القرطبي وغيره لا مانع من ذلك لا مانع ان ان الامر يبقى ايه
آآ على حقيقته اذ لا احالة فيه. يعني الامر مش محال يعني. لانه ثبت ان الشيطان يأكل ويشرب وينكح فلا مانع من ان يبول ماشي وقيل هو كناية اسمع بقى عن سد الشيطان اذن الذي ينام عن الصلاة حتى لا يسمع الذكر
ماشي؟ بيسد وزنه بيسد اذن الانسان ده حتى ايه لا يسمع الذكر وقيل معناه ان الشيطان ملأ سمعه بالاباطيل فحجب سمعه عن الذكر ودانه اتملت بايه؟ بالباطل. سمع بقى الحرام والاغاني والغيبة والنميمة والشتايم والسب ودانه ايه؟ اتملت
اباطيل فاتحجبت عن سماع الزكر وقيل هو كناية عن ازدراء الشيطان به. تخيل الشيطان بيحتقر اللي بينام عن صلاة الفجر الشيطان بيحتقره. شايفه حاجة كده ايه آآ ما لوش قيمة ما لوش لازمة
وقيل معناه ان الشيطان استولى عليه واستخف به حتى اتخذه كالكنيف اعزكم الله المعد للبول اذ اذ من عادة المستخف المستخف بالشيء ان يبول عليه الانسان لما بيستخف بشيء بايه
بيبول عليه عادي ما فيش مشكلة يعني تخيل الشيطان والعياز بالله ربنا يعافينا اعزكم الله يتخز ان الانسان ده زي ايه زي الكنيف. عارف الكنيف غني عن التعريف ما شاء الله. وقيل هو مثل مضروب للغافل عن القيام. هو مثل مضروب للغافل عن القيام
بثقل النوم كمن وقع البول في اذنه فثقل او فثقل اذنه وافسد حسه فشوفوا يا جماعة ده رجل نام لحد ما الشمس طلعت ده الشيطان بال في اذنيه ذاك رجل بال الشيطان في اذنيه. الشيطان اللي لما يتمكن من الانسان ده
هو طول اليوم هيتحكم فيك. يا جماعة احنا كل ليلة في معركة مع الشيطان كل ليلة يعني الشيطان حريص ان انت ما تصليش الفجر. حريص ان انت تضيعي صلاة الفجر. عشان يتمكن منك بقية اليوم. هو اللي بيصلي الفجر
مش في حفز ربنا سبحانه وتعالى مش النبي عليه الصلاة والسلام صلوا على النبي. صلى الله عليه وسلم مش النبي عليه الصلاة والسلام قال من صلى الصبح فايه فهو في ذمة الله. يعني ايه في ذمة الله
في حفظ الله وفي معية الله عليكم السلام ورحمة الله وبركاته فتخيل الانسان اللي ترك صلاة الفجر ترك صلاة الفجر هو الانسان ده فقد ايه فقد الحفز الخاص باهل ايه
باهل صلاة الفجر صحصحوا معنا شوية يا اخوانا فالشيطان هيتمكن منه. يعني فرق بين اللي ما شاء الله اه صحي من بدري وصلى قيام ليل قبل الفجر وقعد يستغفر كده في السحر ونزل
الفجر في المسجد وقعد قال الاذكار وقرأ ويرد القرآن. اليوم بتاع ده بالله عليك هيبقى عامل ازاي مليان بركة وطاعة هتلاقي المعصية فيه قليلة جدا آآ التاني اللي راحت عليه نومة او ما صلاش الفجر او ترك صلاة الفجر الشيطان تمكن منه
فتلاقيه ماشي طول اليوم ايه بتخبط. ماشي؟ فقلنا يا جماعة ان في كل ليلة خد بالك ان انت وانت داخل تنام كل ليلة الشيطان ما بيزهقش ومش ناسيك. ده انت انت اصلا ايه القضية بتاعته
انت الشغل الشاغل بتاعه. فهو كل اللي عايز يعمل معك ايه ينيمك عن صلاة الفجر وعن قيام الليل كل ليلة فتخيل كم ليلة وكم مسلم بيطاوع الشيطان؟ بيستسلم يقول له نام عليك ليل طويل يقول له ايه؟ حاضر عندك حق فعلا
انا مرهق جزاك الله خيرا النبي عليه الصلاة والسلام قال يعقد الشيطان على قافية رأس احدكم ثلاث عقد اذا هو نام بس انا عارف ان انت حافظ الحديس. بس عايزك بس تتخيل وانت داخل تنام النهاردة بالليل ان الشيطان اول ما انت حطيت تحت البطانية راح جاي لك
تعال قعد ايه يعمل العقد بتاعته على قافلة رأس احدكم ثلاث عقد بيسحر لك يعقد على او ينفث على كل واحدة ويقول عليك ليل طويل ايه فاركض نام يا راجل ده انت تعبان ده انت وراك آآ انت شقيانة طول اليوم. قاعدة مقضياها فيسبوك ومسلسلات ويعني شقيانة
يا عيني نامي نامي عليك ليل طويل فاركض. فييجي يقوم الفجر يسمع كده المنبه لو يعني ربنا اراد به خير وزبط منبه ولا حاجة ولا خلى حد يصحيه او فيه حد في البيت بيصحيه لان احنا عندنا ازمة
في البيوت ان تيجي مسلا ايه تقول ام مسلا ما بتصحيش ابنك تصلي الفجر يصلي الفجر ليه؟ صعبان علي. بيصعب علي نايم تعبان. يا حبيبة قلبي. طب وبالنسبة للمدرسة مستقبله
آآ يعني قوم بطل دلع. الساعة سبعة الصبح لو قال لها لو نفس قال لها انا تعبان ومش قادر بالشبشب صح؟ فهي يا جماعة ده ده بيوت كتير يعني بيوتنا كلها كده
ان انت مش البيت اصلا مش معزم الفجر يعني البيت مش كل بيت بيصحى يصلي الفجر. ده فيه بيوت بالشهور شهور وسنين ما حدش بيصحى الفجر. غير اللهم بقى ايه في ايه
رمضان بقى احنا اصلا كده كده سهرانين وكل سنة وانت طيب ورمضان وقاعدين بنتسحر ويلا يا حمادة انزل صلي الفجر في الجامع وكده وخلاص على كده وبعد رمضان البيت بيرجع
العادة لو سهرانين في الصيف شوية اه هنصلي ما فيش مشكلة لكن لكن ان البيت يعزم وقت الصلاة ده قليل جدا قليل جدا انت تستفيد من ده ايه؟ ان شاء الله لما ربنا يكرمك وتتجوز ربنا يا رب يجوزنا جميعا. آآ فيا جماعة ان احنا نربي عيالنا ان احنا نعزم
ان الصلاة معظمة عن عن الجامعة عن المدرسة عن اي حاجة انت ممكن تفوت الصلاة عادي لكن ما تفوتش المحاضرة بتاعة الصبح اللي فيها غياب. او يفوت المدرسة. هتحصل مصيبة في البيت
ماشي؟ قال يعقد الشيطان على قافية رأس احدكم ثلاث عقد اذا هو نام عليك ليل طويل فاركض نام فاذا قام يجي ساعة الفجر يقوم الشيطان يبتدي تحس لو انت مركز كده ساعة الفجر هتحس ان في حوار في حوار بينك وبين
بيكلمك يقول لك نام يا عم ايه انت مجنون؟ انت رايح فين؟ يا ابني انت مجنون هتقوم تتوضى بمية ساقعة. آآ وتسيب الدفا ده خمس دقايق خمس ريح خمس دقايق اعمل سنوس بس
وكلنا عارفين بتاع الفجر الخمس دقايق ده بتصحى تلاقي تسعة الصبح عشرة الصبح خمس دقايق بس كم واحد نام خمس دقايق وقام مركز في الصلاة ويبتدي يحاورك اه واروح على الاقامة
ماشي؟ تحس ان الشيطان فعلا انت قمت تحس ان انت غلبت منه حتة يقعد يحاول معك. اتوضيت خلاص بدأ يضعف اتوضيت وزكاء يعني انت النبي عليه الصلاة والسلام كان اول لما بيصحى بيعمل ايه
قال يمسح اثر النوم عن وجهه صلى الله عليه وسلم ثم يقول الحمد لله الذي احيانا بعد ما اماتنا واليه النشور زكر تزكر ربنا سبحانه وتعالى فالشيطان لما بتذكر ربنا بيندفع بيخلص تستعيز بالله من الشيطان الرجيم وتزكر ربنا بيمشي تقوم تتوضى
وتدعي الدعاء بعد الوضوء اه هتلاقي نفسك خلاص انت خطوة هتصلي خلاص. يعني اللي قام وشال البطانية ونزل من على السرير وراح اتوضأ ده خلاص ان شاء الله ايه؟ مش هينام تاني بازن الله هيصلي
وفك العقد. قال فاذا توضأ انحلت عقدة فاذا صلى انحلت ايه عقده. طب العقد دي لما اتحلت الانسان ده كان مربوط. كان ساحر لك. فبقيت ايه اصبح نشيطا خفيف طيب النفس. في رواية قد اصاب خيرا
بتلاقيه طول اليوم نشيط على الطاعة حاسس راحة سكينة والا والا اصبح ايه خبيث النفس كسلان الخبيث النفس تنافسه تبقى خبيثة طول اليوم. العياز بالله تلاقيه صاحي كده مش طايق نفسه ومقفول وقاعد احنا بنتكلم على ايه اللي داق
الفجر اللي داق حلاوة صلاة الفجر في وقتها وبعدين ايه ما عادش بيصلي. فيحس بدي لكن في واحد وهو اصلا ايه ممكن ما بيصليش الفجر بقى له سنة وصاحي منشرح
عادي هو مزاجه حلو وصباح الفل يا جماعة واخباركم ايه؟ وعاملين فطار ايه النهاردة؟ وصاحي سعيد جدا في قمة السعادة. ويصبح على صاحبته في التليفون الصبح وعاملة ايه وهتفتري ايه ومش عارف ومزاجه فل مش حاسس باي حاجة خالص
مش حاسس باي نوع من انواع الالم ان هو عمل كبيرة من اعزم الكبائر من اعظم الكبائر يعني العلماء اعدوا ان تارك صلاة الفجر او ترك الصلاة بدون عذر لما وقتها يخرج اكبر من ايه
اكبر من السرقة وشرب الخمر والزنا متخيل؟ يعني متخيل حجم الموضوع ان واحد بس يسيب صلاة واحدة بس. لحد ما وقتها يخرج بدون عزر. ده من اكبر الكبائر قال ابن عباس هو جمع والجمع بين صلاتين بغير عذر هذا من اكبر الكبائر
فقال فاصبح خبيث النفس كسلان كسل عن العباد. حس ان ايه يجي بعد كده بقى عايز يقول ازكار ازكار ايه يا عم؟ تقيلة عليه القرآن تقيل عليه يغض البصر تقيل عليه
دايما قاعد واحدة تعدي يبص يتكلموا قدامها في حاجة تتكلم معهم. لا عارف يأمر بالمعروف ولا ينهى عن منكر. الصلاة الى كل العبادات بقت اصبح خبيث النفس ايه؟ كسلان عن ايه
عن العبادة عن الطاعة عن الخير ماشي فقلنا ان تاني عقوبة من عقوبات تارك صلاة الفجر ان الشيطان يتسلط على الانسان ده. قال ذاك رجل ايه؟ بال الشيطان في اذنيه
تالت حاجة ان يا جماعة ترك صلاة الفجر من اسباب عذاب القبر اعاذنا الله واياكم يا رب من عذاب القبر اللهم اجرنا من عذاب القبر اه حديس ده حديس طويل
في في البخاري وحديس مرعب بصراحة اه قال حدثنا سمرة ابن ابن جندب رضي الله عنه قال كان رسول الله صلى الله عليه وسلم اما يكثر ان يقول لاصحابه هل رأى احد منكم من رؤيا؟ قال فيقص عليه من شاء
الله ان يقص وانه قال ذات غداة مرة كده الصبح النبي قال لهم انه اتاني الليلة اتيا انه اتاني الليلة اتين وانهما ابتعثاني يعني ايقظان وانه ما قال لي انطلق. واني انطلقت معهما
وانا اتينا على رجل مضطجع. النبي عليه الصلاة والسلام شاف في الرؤيا واحد نايم واقف جنب الراجل ده وواحد واقف جنبه ماسك صخرة كده كبيرة يرفع الصخرة فوق وينزل يدغدغ دماغ الراجل ده. فيلاقي الصخرة بتنحدر كده بتتدحرج
فيروح عشان يجيبها يرجع يلاقي دماغ الراجل رجعت سليمة تاني فيقوم ماسك الصخرة ورافعها ويقوم نازل على دماغه مكسر له دماغه الصخرة تتدحرج يروح يجيبها يرجع يلاقي دماغه رجعت سليمة تاني
الوضع ده ايه مستمر الى ما شاء الله فالنبي عليه الصلاة والسلام فزع لما شاف المنزر ده منزر مفزع تخيل كده تخيل واحد نايم واحد يروح جايب حجر وراح نازل على دماغه وهو نايم
متخيل تخيل كده تلاتين سانية ان انت نايم كده وحد مسك صخرة وراح نازل بها على دماغك موضوع مؤلم جدا. فلما الموضوع ده ايه يتكرر دماغي ترجع سليمة تاني وبعدين يقوم جاي ايه ده
صعب جدا. فالنبي عليه الصلاة والسلام فزع لما شاف الامر ده فسألهم فقال ما هذا قلت لهم وسبحان الله ما هذا؟ ما هذان؟ قال قال لي انطلق. حديس طويل بقى
بطوله ممكن ترجعوا لحديس؟ قال قلت لهما في اخر الحديث آآ فاني قد رأيت منذ الليلة الليلة عجبا فما هذا الذي رأيت؟ النبي عليه الصلاة والسلام شاف صور كثير من العذاب
قال صلى الله عليه وسلم قال لي اما انا سنخبرك اما الرجل الاول اما الرجل الاول الذي اتيت عليه يثلغ رأسه بالحجر يعني يهشم رأسه بحجر يعني فانه الرجل يأخذ القرآن فيرفضه
وينام عن الصلاة المكتوبة. فانه الرجل يعمل ايه يأخذ القرآن فيرفضه. يعني ايه يأخذ القرآن فيرفضه يعني ايه ياخد جزء من القرآن وجزء جزاكم الله خيرا ربنا سبحانه وتعالى قال افتؤمنون ببعض الكتاب
وتكفرون ببعض هو تلاقيه مؤمن جاي في ايات في القرآن بتتكلم عن عن الوضوء فتلاقيه ايه بيتوضا ايات عن الصلاة بيصلي ايات عن الحج بيحج لكن ايات عن الربا لا تلاقيه بيتعامل بالربا
واحد بيحكي لي آآ سمعت سمعت الشيخ في درس من دروس بيقول ايه؟ واحد جاي بيقول له ان هو بيتكلم بينصح واحد قريبه في الربا فقال له انا بحب الربا
انا بحب الربا قال له يا عم ما لكش دعوة انا باحب الرتم فتلاقي واحدة مؤمنة بالصلاة ومؤمنة بالاخلاق ومؤمنة لكن تقول لك ايه لا انا مش هتحجب فيؤمن ببعض الكتاب
ويكفر ببعض يرد يرد الايات يرد الايات يرد الاحكام. ده الرجل الرجل فانه الرجل ياخذ القرآن فيرفضه. اما ان هو يعلم الايات ولا يعمل بها او ان هو يرد ايه
يرد اوامر ربنا سبحانه وتعالى يؤمن ببعض الكتاب ويكفر ببعض قال وينام عن الصلاة المكتوبة ما هو بالمناسبة اللي بينام على الصلاة المكتوبة ده بيعمل ايه يأخذ القرآن ويرفضه لان ربنا سبحانه وتعالى امرنا في القرآن ان احنا
نقيم الصلاة ونحافز على الصلاة في وقتها. صح ولا غلط؟ فالانسان اللي بينام عن الصلاة المكتوبة كانه بيقول ايه؟ انا برفض القرآن انا مش مؤمن بالايات دي او مش معنى مش مهم انا ما بنفزهاش
فيرد القرآن. يرد الايات. ينام عن الصلاة المكتوبة الانسان ده يعذب في القبر نسأل الله العافية بالطريقة دي ييجي ملك يمسك صخرة ينزل على دماغه الصخرة تتدحرج ترجع دماغه سليمة يفضل كده يعذب في القبر الى ما شاء الله
فامر مفزع والله امر مفزع عشان العزاب يجدد ليه؟ زي قول آآ قول ربنا سبحانه وتعالى كلما ايه؟ اضجت نضجت جلودهم بدل لهم جلودا غيرها ايه ايه؟ ليزوقوا. ليزوقوا عشان اه يعذب
نسأل الله العافية يا رب. عشان كده النبي عليه الصلاة والسلام كان آآ يستعيز في كل صلاة اللهم اني اعوذ بك من عذاب جهنم ومن عذاب القبر واعوذ بك من فتنة المحيا ومن شر فتنة المحيا وشر فتنة الممات واعوذ بك من فتنة المسيح الدجال
اه اه خلينا خلينا نفرق بين حاجتين فرق بين ان انا اه اه بحاول ان انا اجتهد ان انا انفز اوامر ربنا سبحانه وتعالى. قال تعالى فاتقوا الله ايه ما استطعتم انا بحاول ان انا اجتهد وبقوم وبقع وفي حاجات انا مقصر فيها وانا عارف وانا ندمان ونفسي ان انا آآ اعملها لكن في فرق بين ده وبين
اللي ايه اللي اصلا بيرد الكلام ده. يعني في يا جماعة ناس بترد احكام ربنا. بيرد شرع ربنا. هو متعمد ده هو رفض القرآن يرفضه يرفض ان هو يعمل بالقرآن يقول لك لا انا مش هعمل بده
هو ربنا حرم الخمر. تلاقيه هو مصر على شرب الخمر مصر عليها مصر على تقول له يا عم الحشيش حرام حشيش زي الخمر يقول لك لا الحشيش مش حرام. فتلاقي الناس بتجادل
بدون علم في دين ربنا سبحانه وتعالى نسأل الله العافية يا رب رابع حاجة ان ترك الصلاة الفجر او ترك الصلاة عموما سبب في الانسان يعذب في الاخرة. قال تعالى فويل للمصلين
الذين هم عن صلاتهم ساهون. فويل لمين؟ مصلين. ويل ايه؟ ويل ده؟ ويل. ويل وادي في جهنم. لو ارسل فيه جبل لصار ايه؟ لذاب يذوب فيه الجبال. متخيل! الوادي ده لمين
للمصلين يعني ناس بتصلي بس بيعملوا ايه؟ الذين هم عن صلاتهم ايه؟ ساهون. يعني ايه ساهون؟ يعني يؤخرون الصلاة عن وقتها بغير عذر. آآ قعدة اتفرج على المسلسل صلي يا بنتي اه صلي اهو
قاعد بيسمع اغاني ولا بيتفرج على فيلم ولا بيتفرج على ماتش يؤخر الصلاة عن وقتها واحب الاعمال الى الله الصلاة على اول وقتها احب عمل لربنا سبحانه وتعالى. يعني لو انت بتحب ربنا ونفسك ربنا يرضى عنك ونفسك تدخل الجنة تعمل ايه
صلي صلي الصلاة من اعظم القربات الى الله سبحانه وتعالى من اركان الاسلام فسطاط الدين العمود اللي شايل اصلا اسلام تارك الصلاة يعذب في الاخرة يعذب في الاخرة في مشيئة الله. يعتبر عامل كبيرة من اكبر الكبائر. ده بعض العلماء عد ان ترك الصلاة آآ عمدا كفر
قول النبي صلى الله عليه وسلم العهد الذي بيننا وبينهم ايه؟ الصلاة فمن تركها فقد كفر. وكان اصحاب النبي صلى الله عليه وسلم لا يرون آآ شيئا تركه كفر الا الصلاة
وقال صلى الله عليه وسلم ولا تترك صلاة مكتوبة متعمدا فمن تركها متعمدا فقد برئت منه الذمة واحد يقول لك طيب اللي سايب الصلاة مكسل تكاسلا عن الصلاة ده ايه
بعض العلماء قال ان ده يكفر وبعض العلماء قال هو كفر دون الكفر. هو ايه في مرتبة؟ هو فاسق. يقول لك الحمد لله. فاسق الحمد لله هو فاسق ده يعني آآ لقب يعني وسام يعني على صدرك يعني انت فاسق بس مش كده
اه مش كافر فاسق ده يعني ايه يعني خارج عن صراع ربنا سبحانه وتعالى. يقول لك فسخت ايه التمرة؟ لما تخرج كده من القشرة بتاعتها يبقى ده يقول لك انسان فاسق. فاسق يعني ايه
يعني ربنا بيقول له اعمل كزا هو خرج عن الشرع. يعني لو الشرع دايرة كده الانسان الفاسق ده ايه ده بيخرج عنها فهو لسه له تكة وايه ويطلع برة خالص
يعني الفاسق ده على وشك ان هو يكفر والعياذ بالله فالانسان يحزر ان ترك الصلاة مش حاجة عادية يا جماعة تارك الصلاة ما فيش حاجة عليها الانسان يتهاون فيها والنبي عليه الصلاة والسلام قال لنا الكلام ده رحمة بنا
يعني هل لما انت آآ عشان بس الكلام ينضبط؟ هل لما انت بتصلي ربنا سبحانه وتعالى هينتفع من وراء الصلاة دي سبحانه وتعالى لا طبعا انت اللي بتستفيد. الصلاة دي صلة انت اللي انت اللي بتصل الله سبحانه وتعالى. تقول الله اكبر. العبد ينصب وجهه الله سبحانه وتعالى ينصب
وجهه في وجه العبد بتصل لربنا الصلاة يعني جاية من الصلة صلة بينك وبين ربنا سبحانه وتعالى. فانت اللي بتدعي قال كلا لا تطعه واسجد واقترب كل سجدة بترفعك درجة
تقترب من ربنا سبحانه وتعالى اقرب ما يكون العبد من ربه وهو ايه؟ وهو ساجد فاكثروا من الدعاء فانت اللي محتاج الصلاة انت اللي محتاج الصلاة. ربنا غني عنه سبحانه وتعالى. ان احسنتم احسنتم لانفسكم. يعني لما بتصحى تصلي الفجر وتقوم انت اللي هتستفيد
عشان ما تحسش ان الموضوع ايه؟ لا هو انا يعني يعني ايه يعني لو ما صليتش ابقى انا يعني كافر وهو تهديد ولا ايه؟ طب مش انت اصلا اللي محتاجها
انت اللي محتاجها تليك انت مصلحتك انت دي فالانسان يحرص على الصلاة خاصة صلاة الفجر آآ خامس حاجة ان تارك صلاة الفجر ده نموزج عملي لتقديم الدنيا على الاخرة ده يعني ليه
هنضرب امتى مسلا فجر الساعة كم وصلنا خمسة وتلت كده خمسة ونص. ماشي آآ لو انت آآ الناس اللي ما بتصحاش تصلي الفجر لو عندك طيارة الساعة خمسة الصبح هتفوتك
لو مسافر آآ الهولولو مش عارف يقولوا له. لو مسافر هناك ماشي وعندك طيارة الساعة خمسة الصبح هتعمل ايه؟ هتصحى. هتصحى بدري وتروح المطار بدري لان انت عارف. بلاش يا عم بلاش طيارة. لو ورايا يا عم رحلة للهبي لاند رايح رحلة
دريم بارك احنا عندنا الهابيلاند في رحلة المدرسة بيعودون لها بيلاند ننزل بقى في حمام الكور وبتاع وايه شغل تاخد الفيست بقى معكم كده يعني فلو انت رايح رحلة وتاني يوم بقى متحمس بقى للرحلة وطالع بقى وكده
وماما مجهزة لك السندوتشات وواخد معك المنشور. اه اللانش بوكس وانت طالع رحلة وكده. هتنام متحمس بقى ورايح ورحلة وبتاع فالشاهد ايه ان انت لو في حاجة انت معزمها هتصحى
يعني لو قال لك مسلا اه اه مين؟ في اي معرض مسلا بتاع اه في ماتش قبل كده؟ اه ماتشات الاهلي كأس العالم للاندية كانت الماتشات الساعة ستة الصبح ولا الساعة اربعة ولا الساعة خمسة الناس بتصحى. المشكلة مش المشكلة مش في الصحياء او في قدرتك على الصحيان
المشكلة فين؟ قال تعالى ذلك ومن يعظم شعائر الله فانها من تقوى القلوب. المشكلة ان احنا مش معزمين الصلاة في قلوبنا احنا معزمين الجامعة معزمين الشغل معزمين محاضرة. وصدق الله سبحانه وتعالى بل تؤثرون الحياة الدنيا والاخرة ايه؟ خير
فلما تنزل الشارع الساعة خمسة الصبح تنزل كده هتلاقي الشارع فاضي الدنيا ضلمة تدخل كده المسجد لما ربنا يكرمك هتلاقي ايه صف كده كبار السن نازلين عارفين العبايات اللي هي بتتلبس فوق العباية اللي هي ايه؟ اه ولابس ايه بتاع البيجامة
والايس كاب وآآ اه. ما هو ماشي يا عم. ماشي. وايه آآ والكوفية ونازل بقى ايه واقف في الصف واللي جايب كرسي وراه تبص بقى على الشباب ما فيش فالانسان يأسف
عدي بس ساعتين وانت خارج بس لو انت قعدت للشروق. هتلاقي اوف عجل وعربيات وموتوسيكلات وعيال وام بقى نازلة بعيالها. واللي راجل نازل رايح الشغل وموظف موظفين وطلبة الشارع ايه
زحمة طب انت انت رايح فين؟ رايح اشتغل. استرزق يا راجل! طب انت مين اللي بيرزق ؟ ربنا سبحانه وتعالى. طب ما تصليش الفجر ليه؟ ما بتصحاش تصلي الفجر. يعني انت رايح تطلب الرزق
ورايحة مش عارف تتعلمي ولا تشتغلي ولا واصلا ما صليتش حسبة غلط خالص يعني حسبة بايظة يعني اي واحد هيفكر كده بس مدة عشر ثواني بالعقل والمنطق كده طب اقدم ايه؟ ما حدش قال لك ما تروحش بس نام بدري
فعايز تشوف تقديم الدنيا على الاخرة انزل انزل بس موبايلك كده واعمل وثق اقف كده على سطح البيت الساعة خمسة الصبح ماشي الساعة خمسة ونص الساعة ستة الساعة ستة ونصف. الساعة سبعة الساعة سبعة ونص هتلاقي منتشرة في الشوارع
نتكلم عن بقى ازاي ان انا في في كم خطوة تمن خطوات؟ ازاي ان انا احافز على صلاة الفجر خطوات عملية للحفاز على صلاة ايه؟ الفجر ماشي؟ اول حاجة نرد على السؤال او هنرد عليه واحنا ماشيين في الكلام بازن الله. بسم الله والحمد لله والصلاة والسلام على رسول الله صلى الله عليه وسلم. خطوات عملية للحفاز على صلاة الفجر
ورا ورا وسط الكل آآ طيب صلوا على النبي عليه الصلاة والسلام اول اول خطوة خالص قبل ما نتكلم في الخطوات العملية هي ايه؟ لا غير النوم بدري هي النية والصدق
الصادق اللي شايل هم بيوفق للطاعة. اللي شايل هم الصلاة صلاة الفجر ربنا سبحانه وتعالى بيوفقه للطاعة. اللي نايم وهو ايه عارف هصحى ما اصحاش كده مش شايل هم قوي. لو ما صحيتش ما فيش مشكلة
وكان نومه صدقة وكده ده لأ انا بتكلم على ايه ودي انت تعرفها في نفسك. هل انت فعلا هتموت وتصحى تصلي الفجر يعني خلاص صادق في ده الصادق يوفق فاول نية الصدق
اول اول آآ سبب الصدق والخطوة الصدق تاني خطوة دي مهمة جدا اترك السهر المحرم الشهر المحرم لا نعين. اما انسان يسهر في معصية ماشي قاعد بقى ايه بيتفرج نزل مسلسلات بقى وقعد ايه واخد آآ سيزون وان وسيزون تو سيزون سري ويخلص المسلسل ويبعته لصاحبه هات لي مسلسل تاني
واحد ايه مقضيها اه وهدخل انام الساعة تلاتة لا هو اكيد يعني هو هو المسلسلات دي اصلا يعني تتقلوا عن الصلاة مسلا اسبوعين تلاتة يعني لما فيها من طبعا لا يخفى عليكم من المشاهد الاباحية طيب صلوا على النبي عليه الصلاة والسلام. فقلنا اول اول حاجة
الصدق تاني حاجة ترك السهر المحرم. ان انت نام بدري. يعني معلش تعالى على نفسك كده وما تسهرش صار محرم اما ان الانسان يسهر على معصية او الانسان يسهر في لغو
فهو هو سهران وهو عارف ان ايه انا انا انا بضيع دلوقتي انا كده مش هصلي الفجر الفجر هيضيع وهو عارف ومستمر في السهر بس القعدة قعدة الحظ ما تتعوضش وسهران لا ما هو انا انا انا بس خلينا نرتب الاولويات احنا عندنا اولوية
انما ايه قيمة ان انا اجيب امتياز في المادة وفي الاخر ما بصليش الفجر ادخل النار؟ هعمل انا ايه بقى بالامتياز اللي انا جبته ده؟ انا استفدت ايه؟ انا ما استفدتش حاجة. فانا هرتب اولويات قبل اي
يعني انا برتب اولويات حياتي ومواعيدي وصحياني ونومي على صلاة الفجر ماشي؟ يعني انا آآ آآ ما فيش مشكلة ان انا انضم معادن معادن المزاكرة لو انا هنام بدري ساعتين الساعتين دول لو انا نمت الساعة اتناشر وانا عارف ان انا لو نمت الخمس ساعات او خمس ساعات ونص دول هقدر اصحى. خلاص؟ يبقى الخمس ساعات ونص دول كويسين واصلي الفجر
بعد الفجر والمزاكرة بعد الفجر كلها بركة. امي كانت دايما بتقول لي كده بس يا ابني مزاكرة اللي بعد الفجر دي ماشي؟ انا قصدي ان احنا يعني بلاش نتحجج بالمزاكرة
يعني احنا ماشي عندنا امتحانات ومضغوطين لكن في ترتيب اولويات في ترتيب اولويات اول ما يحاسب به العبد ايه الصلاة مش هيقول لك جبت كم في الفارمة ولا جبت كم في الميكانيكا تلاتة مش هيقول لك كده
هيقول لك تعال بتصلي بتصلي؟ اه بتصلي. بتصلي الصلاة في وقتها بتصلي في المسجد اخبار الخشوع ايه؟ اخبار الصلاة تامة ولا مش تامة؟ طب هيسألك هتسأل فازا صلحت صلح ايه
سائر العمل. وازا فسدت نسأل الله العافية فسد سائر العمل فاول حاجة يحاسب عليها الصلاة. فانا هرتب اولويات. انا بالنسبة لي اول حاجة واهم حاجة ايه؟ ان انا هرتب اولويات يومي على الصلاة مش العكس. يعني في واحد بتكلمه
بتقول له ايه؟ قابلني مسلا الساعة سبعة في واحد بيقول لك هيقابلك بعد صلاة المغرب اللي يقول لك هيقابلك بعد صلاة المغرب تعرف ان هو مرتب حياته على ايه على الصلاة
آآ بيحط مواعيده على الصلاة يعني ما تلاقيهوش عامل ماتش كورة مسلا آآ المغرب الساعة كم خمسة ونص! خمسة وعشرة. خمسة وعشرة! ما تلاقوش مسلا بيلعب ماتش كورة الساعة كم؟ آآ لو قلنا خمسة وعشرة يعني العشاء ستة ونص. ما تلاقيهوش بيلعب ماتش كورة الساعة ستة مسلا
ليه؟ لان ستة ستة ده واحد يقول لي ماتش الساعة ستة ستة لسبعة. ده كده وقت العشاء. طب انا هصلي العشاء يا ابني هفوت كده صلاة الجماعة. طب ما تصليها بعدين. لا انت صليها انت بعدين
عايز تصليها انت بعدين صليها بعدين لكن احنا هنصليها في وقتها جماعة في المسجد فاهم؟ فده بيرتب اولويات حياته على ايه الصلاة مش العكس ماشي فقلنا تالت حاجة تترك السهر المحرم. كان عمر رضي الله عنه يزجر الناس. لما كان خليفة رضي الله عنه كان بيمشي بايه
بالدرة العصاية بتاعته قائلا لهم يلاقيهم سهرانين كده يقول لهم اسمر اول الليل ونوم اخره؟ يعني انتم قاعدين دلوقتي تستمروا وتهزروا واللي قاعد على القهوة واللي قاعد في البلاي ستيشن واللي قاعد يتفرج على التليفزيون
وتيجي اخر الليل وقت السحر وقت القيام وقت الدعاء والاستغفار كانوا قليلا من الليل ما يهجعون بالاسحار هم يستغفرون وانت فين؟ اه بستغفر بس وانا نايم بقى. شادد في النوم
آآ آآ اسمر اول الليل ونوم اخره تاني حاجة اتوضأ قبل ما تنام اتوضأ قبل ما تنام اه ودي نقطة مهمة ان كتير من الشباب كتير من الشباب للاسف بينام على غير طهارة
على غير طهارة ممكن يقع في معصية يشاهد مسلا حاجة افلام اباحية يفعل عادة السيئة ولا يغتسل ولا يتوب وينام ده في خطر شديد يعني انا بقول للشاب اللي بيعمل كده
آآ دي جرأة جرأة غير عادية ليه؟ لان وانت نايم الله سبحانه وتعالى يتوفى الانفس حين موتها والتي لم تمت في منامها فيمسك التي قضى عليها الموت ويرسل ايه الاخرى الى اجل مسمى. يعني انت وانت نايم انت روحك بتطلع فوق
فالروح دي طالعة وهي مش على طهارة وطالعة وهي على معصية فتخيل لو الروح دي قبضت خلاص مش هتنزل تاني يوم عشان كده لما النبي عليه الصلاة والسلام لما كان بيصحى من النوم كان بيقول ايه؟ الحمد لله الذي ايه؟ احيانا بعد ما اماتنا واليه النشور. النشور يعني البعث
لان الصحيان من النوم ده كانك ايه؟ بتبعث. كانك بتبعث من الموت موتى الصغرى ماشي؟ فالانسان يخاف ان هو ينام على معصية. الانسان اللي بينام على المعصية ده انسان جريء محتاج تراجع نفسك. راجع نفسك
وقعت في في الذنب ده اغتسل واغتسل غسل الجنابة وصلي ركعتين توبة وقبل ما تنام اذكر ربنا واستغفر وتب تنام على وتنام على طاعة. النبي عليه الصلاة والسلام قال حديس عبدالله بن ابن عمر
رضي الله عنهما قال من بات طاهرا بات في شعاره ملك. فلم يستيقظ الا قال الملك اللهم اغفر لعبدك فلان فانه بات طاهرا حديس رواه بن حبان. بات في شعاره ملك يعني ايه في شعاره
النبي عليه الصلاة والسلام قال الناس دثار والانصار ايه شعار يعني ايه شعار عارف عارف الفانلة الداخلية؟ مم دي ايه ده شعار الملابس الملاصقة للجسد والدثار اللي هي ايه الخارجي
الخارجية ماشي؟ فالنبي عليه الصلاة والسلام عشان يعرفنا مكانة الانصار قال الناس دثار والانصار ايه شعار يعني كأنهم كناية عن قرب الانصار من ايه؟ من النبي عليه الصلاة والسلام. فهنا بيقول من بات طاهرا بات في شعاره
ما لك ماشي؟ فلم يستيقظ الا قال الملك الله الملك اللهم اغفر لعبدك فلان فقد ايه قد فانه بات طاهرا فانه بات طاهرا. تنام على وضوء على طهارة اه تالت حاجة حافظ على اذكار النوم
ازكار النوم يا جماعة مهمة جدا جدا قراية اه اخر ايتين من سورة البقرة. اه اية الكرسي المعوذات نعم؟ ماشي اه والاستغفار والتسبيح تلاتة وتلاتين سبحان الله والحمد لله والله اكبر تلاتة وتلاتين تلاتة وتلاتين تلاتة وتلاتين
آآ ده او الله اكبر اربعة وتلاتين الاذكار اذكار النوم مهمة جدا. تحافز عليها. عندك كتاب حصن المسلم ممكن تنزل اي ابليكيشن بتاع الاذكار وتقرأ اذكار النوم كل يوم قبل ما تنام
كان سمعت اه كلمة من شيخ كان بيحكي عن واحد بيقول انا قبل ما انام كل يوم بقعد امسك الموبايل وافتح فيس بوك وتويتر ومش عارف ايه بقيت قبل ما انام
بمسك المصحف احط المصحف جنب على الكمودينو جنب السرير اول لما انام اقوم فاتح المصحف اقرا ضهره بيقول بقيت بقرأ كل يوم قبل ما انام جزء لحد ما اروح في النوم
انت عارف انت قبل ما تنام طبعا ايه مرحلة هتشتغل وتقعد بقى ايه تقلب بقى ايه اسير الاحزان وتقعد تفتكر بقى زكرياتك واللي انت كنت بتحبها في تالتة ابتدائي ادفع بقى كل الكلام ده وانشغل بالطاعة
انشغل بالذكر امسك سبحة في ايدك واقعد سبح استغفر خلي اخر عهد لك الطاعة عشان لو مت تبقى ايه تبقى سكتك سالكة كده ان شاء الله. ماشي؟ رابع حاجة لا تنم على معصية ودي تكلمنا فيها. ما تنامش على معصية
آآ خامس حاجة آآ هقراها لكم سريعا كده هي وصية الشيخ آآ ابو الشيخ علي طنطاوي طيب الشيخ بقى ايه الوصية بيقول ايه؟ اقفز اقفز وهي وصية والد الشيخ علي الطنطاوي له يوقظه بها كل يوم لصلاة الفجر. يقول الشيخ في كتاب
مع الناس الشيخ اديب اسلوبه رائع ان شاء الله في الكتابة. انصحكم بقراءة المقالات بتاعته يعني. وانا اعض اصابعي الان ندما لاني لم اسمع هزه الوصية اقفز اقفز ولو اني سمعتها وعملت بها او لو انه اجبرني عليها
لا تغيرت حياتي ولما ولما فشلت في اعداد هذا الحديس. ولكنت في دنياي وفي ديني خيرا مما انا عليه اليوم وانا الى الان كلما اردت ان اقوم في الصباح احس هذه الكلمة كلمة ابي تدوي في اذني. اقفز اقفز
قم الى الصلاة فالصلاة خير من النوم ثم اسمع صوت الشيطان يقول لي نم دقيقة اخرى فالوقت فسيح والفراش دافئ والجو بارد ولا ازال بين داعي الواجب يعني واجب الصلاة يعني وداعي اللذة لذة النوم
افكر في ثواب الصلاة فاتحفز القيام واتصور لذة المنام وبرد الماء فاسترخي واتقلب من جنب الى جنب. لا تزال ولا تزال نفسي بينهما كنواس الساعة زي ايه؟ العقرب بين قم نم قم نم. كده بندول السهم. اه ماشي. ثم تدركني رحمة الله فاقفز او
تطلع الشمس وتفوت الصلاة. يا اما هقوم يا اما الشمس ايه تطلع وتفوتني الصلاة. شف بقى بيحكي اليوم هيبقى عامل ازاي لو انا ايه فاتتني الصلاة قال واقوم وقد مضى الوقت ودنى العمل فاكل طعامي لقمة بالطول ولقمة بالعرض ولقمة تعترض في صدري فاغص بها
وتقف في حلقه يعني والبس جوربا على الوجه وجوربا على القفا يلبس شراب على وشه وشراب على قفاه العقدة مائلة وازرر زر القميص الاول في العروة الثانية وانسى من من عجلات الساعة والنظارات ماشي قاعد بقى ايه
يخبط واهرول في طريقي فاسيء هضمي واتعب معدتي معدتي واضحك الناس علي وكل ذلك لاني اطعت الشيطان لعنه الله فلم اقفز قفزا الى صلاة الصبح اخر تلت اه نصايح آآ النصيحة الساتة اثأر على عدوك
الشيطان اثأر على عدوك يعني ايه يعني اليوم اللي الشيطان ينيمك ويضحك عليك تصحى تعمل ايه اجتهد في الطاعة ان الحسنات يذهبن السيئات لو عشت بالمبدأ ده ان الحسنات يذهبن السيئات. راحت عليك نومة هتصحى تقول ايه
خلاص انا صايم النهاردة هنوي الصيام هنقول صيام ينفع انوي الصيام لو انا ما نوتش قبل الفجر نعم. قال دلل اعندنا طعام؟ قال لا. قال لا. قال فاني صائم. قالت لا فاني قال فاني صائم
فاني اذا صائم نعم والله المسألة فيها خلاف لكن اظن والله اعلم ان الامر عادي يعني. مش خلينا يعني نبحس فيها ان شاء الله قال انت صحيت لقيت الشيطان غلبك رد بطاعة صدقة سر صيام آآ نافلة آآ اكثر من قل هستغفر النهاردة مسلا
الف مرة هصلي على النبي الف مرة اعمل عبادة انت مش متعود عليها. حاجة جديدة. قم صل الضحى طول في صلاة الضحى. آآ فاهمني؟ المهم ان انت ترد على الشيطان اللي هو غلبك في
تقوم قايم انت ايه تغلبه في عشر معك ماشي اثر من عدوك سابع حاجة تذكر ثواب آآ صلاة الفجر دايما لما ترغب نفسك في العبادة تقرأ احاديس وفضل الصلاة او ترهيب من ترك الصلاة ده بيشجعك على العبادة. اخر حاجة
حاجة حاول حاول ان انت تربط نفسك بمسئولية في صلاة الفجر. يعني ايه؟ يعني حاول انت تصحي الناس كلم اتنين تلاتة انت بتصحيهم. اعمل جروب لصحابك. ادخلوا صحوا بعض. البنات نفس الكلام. ماشي؟ آآ لما تعود نفسك ان انت
تصحى وتصحي الناس لما انت هتروح عليك نومة هتلاقي حد بيكلمك بيصحيك. عايز يوجب معك بقى انت بتصحيه كل يوم. ماشي؟ فالامر ده مهم جدا. فقلنا تمن اسباب اه ان شاء الله ربنا يجعل فيها كده ايه او تسع اسباب. اه للمحافزة على صلاة الفجر. نعتزر النهاردة على الاطالة
جزاكم الله خيرا سبحانك اللهم وبحمدك اشهد ان لا اله الا انت استغفرك واتوب اليك. ان شاء الله اه اه نرد بس على السؤال سريعا. سؤال اللي انا انا واحد اجتهدت اجتهدت قدر الامكان ونمت بدري. بدري ده اللي هو انا عارف ان انا لو نمت في الوقت ده انا جسمي مسلا بياخد ست ساعات او خمس ساعات
اقوم لو انا نمت بدري وخدت بالاسباب وزبطت منبه وقلت لحد يصحيني ومع زلك كل ده بعد عملت كل ده ايه؟ راحت علي نوم. ان شاء الله لا حرج لا حرج اول لما يصحى يصلي
ماشي لكن مش معنى كده ان انا ايه قال تعالى بل الانسان على نفسه بصير. ان ممكن يكون فيه اسباب من حرمان التوفيق للطاعة ان انا حرمت ليه ورمت ليه؟ ممكن يكون بسبب زنب زي ما قال الفضيل اذا لم تقوى على قيام الليل وصيام النهار فاعلم انك مكبول كبلتك الزنوب. قال
الحسن اناس يسألون الحسن يعني لما نتثاقل عن العبادة؟ قال ثقلتكم الذنوب فلما الانسان يتثاقل عن الصلاة او يحرم من القيام او يحرم من خير راجع زنوبك. ممكن انت اتكلمت على حد ممكن اغتبت حد ممكن شتمت حد
ممكن عملت آآ كنت اعاقب ابويا وامي دور كده فتش في اليوم فتش في اليوم بتاعه عليكم الصلاة فتش في اليوم بتاعك ممكن يكون فيه سبب معصية هي اللي كانت سبب من حرمان التوفيق للطاعة دي
والله اعلم. جزاكم الله خيرا نكتفي بهزا القدر سبحانك اللهم وبحمدك اشهد ان لا اله الا انت استغفرك واتوب اليك